Document ID: 31988R4251

ΚΑΝΟΝΙΣΜΟΣ ( ΕΟΚ ) αριθ . 4251/88 ΤΟΥ ΣΥΜΒΟΥΛΙΟΥ της 21ης Δεκεμβρίου 1988 που τροποποιεί τον κανονισμό ( ΕΟΚ ) αριθ . 354/79 περί των γενικών κανόνων για την εισαγωγή οίνων, χυμών και γλευκών σταφυλής
ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκή Οικονομικής Κοινότητας,
τον κανονισμό ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς^( 1 ), όπως τροποποιήθηκε τελευταία από τον κανονισμό ( ΕΟΚ ) αριθ. 4250/88^(2 ), και ιδίως το άρθρο 70 παράγραφος 2,
την πρόταση της Επιτροπής,
Εκτιμώντας :
ότι το άρθρο 1 παράγραφος 2 και το άρθρο 1α δεύτερο εδάφιο του κανονισμού ( ΕΟΚ ) αριθ . 354/79^( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3805/85^(4 ), προβλέπουν διευκολύνσεις εισαγωγής για τα αμπελοοινικά προϊόντα καταγωγής τρίτων χωρών που προσφέρουν ιδιαίτερες εγγυήσεις όσον αφορά τη βεβαίωση καταγωγής και συμφωνίας καθώς και του δελτίου αναλύσεως ότι το άρθρο 1β παράγραφος 2 του ίδιου κανονισμού περιορίζει τις εν λόγω διευκολύνσεις σε δοκιμαστική περίοδο 3 ετών που λήγει στις 31 Δεκεμβρίου 1988 ότι, λαμβάνοντας υπόψη τις αναγκαίες προθεσμίες για την εξέταση της εφαρμογής του μελλοντικού καθεστώτος θα πρέπει να παραταθεί κατά ένα μήνα η προαναφερθείσα περίοδος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
ίΑρθρο 1 Στο άρθρο 1β, η παράγραφος 2 του κανονισμού (ΕΟΚ ) αριθ . 354/79 αντικαθίσταται από το ακόλουθο κείμενο :
"2 . Οι διατάξεις που αναφέρονται στο άρθρο 1 παράγραφος 2 και στο άρθρο 1α δεύτερο εδάφιο εφαρμόζονται από την 1η Ιανουαρίου 1986 έως τις 31 Ιανουαρίου 1989 ." ίΑρθρο 2 Ο παρών κανονισμός αρχίζει να ισχύει την 1η Ιανουαρίου 1989 .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 21 Δεκεμβρίου 1988 .

Labels: 3
17